बाणगंगा नदी (राजस्थान)

बाणगंगा नदी (Banganga River) भारत के राजस्थान और उत्तर प्रदेश राज्यों में बहने वाली एक नदी है। यह गम्भीर नदी (उटंगन नदी) की एक उपनदी है, जो स्वयं यमुना नदी की उपनदी है। बाणगंगा का आरम्भ जयपुर ज़िले में बैराठ के समीप की पहाड़ियों में होता है।

विवरण 
बाणगंगा नदी का पानी भरतपुर में घना पक्षी राष्ट्रीय उद्यान में भूमिगत होकर नम भूमि का निर्माण करता है। इसे 'अर्जुन की गंगा' भी कहा जाता है। इसे 'ताला नदी' भी कहा जाता है, क्योंकि यह ताला गांव से होकर निकलती है। इसे रूणिडत नदी भी कहा जाता है। इसकी कुल लम्बाई 380 km है।

उद्गम 
जयपुर जिले की बैराठ पहाड़ियों से निकल कर पूर्व की ओर बहते हुए दौसा से भरतपुर में प्रवेश करती है।

अपवाह तन्त्र 
बाणगंगा राजस्थान के तीन जिलों में बहती है: जयपुर, दौसा एवं भरतपुर। बाणगंगा राजस्थान की एकमात्र ऐसी नदी है, जिसके उद्गम से लेकर विलय तक कोई सहायक नदी नहीं है।

इन्हें भी देखें 
 गम्भीर नदी
 यमुना नदी

सन्दर्भ 

राजस्थान की नदियाँ
यमुना नदी की उपनदियाँ